laion/Wikipedia-Exotic huggingface dataset:
גאווין המילטון

קפטן גאווין ג'ון המילטון (אנגלית: Gavin John Hamilton; ‏1953 לערך – 10 ביוני 1982) היה קצין בשירות האוויר המיוחד הבריטי, אשר השתתף בפעולה מעבר לקווי צבא ארגנטינה באיי פוקלנד במהלך מלחמת פוקלנד בשנת 1982. הוא נהרג במהלך הפעולה, והוענק לו עיטור הצלב הצבאי. המילטון נולד בצפון יורקשייר. הוא סיים את לימודיו באקדמיה הצבאית המלכותית בסנדהרסט ושירת ברגימנט הגרין הווארדס (Green Howards) בטרם הצטרף לשירות האוויר המיוחד. הוא שירת בקפריסין, בבליז ובצפון אירלנד. בשירות האוויר המיוחד שירת כמפקד פלגה (Troop). לאחר פרוץ מלחמת פוקלנד השתתף המילטון בפעולה לכיבושו מחדש מידי הארגנטינים של האי דרום ג'ורג'יה. במהלך הפעולה היה מעורב בשתי התרסקויות של מסוקים, אך לא נפגע. בהמשך השתתף בפעולה באי פבל (Pebble Island), שבמהלכה הושמדו בו על הקרקע 11 מטוסים ארגנטינאים. המילטון פיקח אישית על השמדת שבעה מהם. לאחר הנחיתה הבריטית בסן קרלוס ב-22 במאי חדרו המילטון ואנשיו מעבר לקווי הארגנטינים באי המזרחי וקיימו במשך שבעה ימים תצפית על עמדות הארגנטינאים בבירת האיים סטנלי. במהלך הפעולה הדפו הוא ואנשיו שתי התקפות עליהם, הניחו מארב לסיור ארגנטינאי ולכדו שישה שבויים. ב-5 ביוני יצא המילטון ועמו ארבעה חיילים לאי המערבי באיי פוקלנד. הם הקימו תצפית מוסווית על עמדות הארגנטינים ביישוב פורט הווארד. בבוקר ה-10 ביוני מצאו עצמם מוקפים על ידי סיור של ארבעה חיילים ארגנטינאים מפלוגת הקומנדו 601. חלק מהחיילים הצליחו להיחלץ ובמקום נותרו המילטון וקשר. לפי פקודתו של המילטון נכנסו הוא והקשר לקרב עם הארגנטינאים כדי להיחלץ. המילטון נפצע והורה לקשר לנסות להיחלץ לבדו, כשהוא מחפה עליו. לאחר מכן הוא נפגע ונהרג. הקשר נלקח בשבי. היה זה הקרב היבשתי היחיד שהתנהל באי המערבי במהלך המלחמה. המילטון נקבר על ידי הארגנטינאים בטקס צבאי בבית הקברות הקטן של פורט הווארד. הוא עוטר לאחר מותו בעיטור הצלב הצבאי על כלל פעולותיו במלחמה. כתב העיטור שבו עוטר המילטון סרטון על אזכרה שנערכה להמילטון במקום קבורתו
פראם פוינט

פראם פוינט (למפת אנטארקטיקה מוגדלת)   מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס מעבר דרייק ארץ גרהאם האוקיינוס הדרומי פראם פוינט (למפת אנטארקטיקה רגילה)   מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס מעבר דרייק ארץ גרהאם האוקיינוס הדרומי פראם פוינט פראם פוינט (Pram Point) הוא שם האתר[דרושה הבהרה] בו נמצא בסיס סקוט המופעל על ידי ניו זילנד על האי רוס, סמוך למצר מקמרדו שבאנטארקטיקה. מקור השם הוא במשלחת דיסקברי של קפטן סקוט משנת 1902, שהחזיקה במקום סירה נורווגית קטנה מסוג "פראם" כדי להגיע מחוף האי רוס אל מדף הקרח רוס. פראם פוינט באתר antarcticanz.govt.nz פראם פוינט באתר Australian Antarctic Data Centre ערך זה הוא קצרמר בנושא גאוגרפיה של אנטארקטיקה. אתם מוזמנים לתרום לוויקיפדיה ולהרחיב אותו.
כף האלט

כף האלֶט (באנגלית: Cape Hallett) הוא אזור נקי משלג (נווה מדבר אנטארקטי) בקצה הצפוני של חצי האי האלט על חוף ים רוס של ארץ ויקטוריה, מזרח אנטארקטיקה. כף אדייר נמצא במרחק 100 ק"מ צפונה. כף האלט נמצאת מצידו האחד של מפרץ אדיסטו למול כף כריסטי שמעברו האחר. בשנת 1956, במהלך מבצע דיפ פריז II, נפגעה האוניה האמריקאית "אָרְנֶבּ" ממצוף קרח בכף האלט. בכף האלט שכן בסיס מדעי, תחנת האלט, שפעלה בשיתוף בין ארצות הברית וניו זילנד במהלך השנה הגאופיזית הבינלאומית 1957, והייתה מאוישת בקביעות עד 1964, כאשר פרצה במקום שרפה גדולה. לאחר זאת שימש המקום כבסיס קיצי בלבד עד 1973. בשלב זה עובר האתר ניקוי סביבתי באמצעות הרחקת חומרים מסוכנים: דלק ושמן, שאוחסנו במספר מיכלים גדולים. מדובר במיזם מתמשך, שלהשלמתו יידרשו שנים אחדות. אזור של 740 דונם הוא אזור אנטארקטי מוגן מיוחד, הנמצא תחת צו הגנה מיוחד של הברית האנטארקטית מס' 106, משום שהוא מכיל בתי גידול למבחר עשיר ומגוון של קהילות צמחים, שהן הדוגמאות הרחבות והמייצגות ביותר המוכרות בקצה הצפוני של שיפוע קו הרוחב של ארץ ויקטוריה וים רוס. סקרים תיעדו 18 מינים של חזזית וחמישה מינים של טחבי עלים, ובראשם Bryum subrotundifolium. בעלי החיים במקום כוללים מושבות גידול של ציפורי חמסן דרומי של הקוטב הדרומי ופינגווין אדלי, וכן אקרית וקפזנבאים. מושבת פיגוויני אדלי גדולה מצויה בלשון היבשה סיבי הוק בצידו המערבי של כף האלט. ההיסטוריה של השפעת האדם על המושבה בתקופה שבה נמצאו שם עובדי תחנת האלט, וסגירת התחנה בהמשך, יחד עם זמינותם של נתונים היסטוריים מהימנים על גודל אוכלוסיית המושבה, עושים את האתר לייחודי ואידיאלי לחקר השפעותיהן של הפרעות משמעותיות למערכת האקולוגית וההתאוששות מהן. מדיה וקבצים בנושא כף האלט בוויקישיתוף כף האלט באתר הסקר הגאולוגי של ארצות הברית כף האלט בגאזט האנטארקטי SCAR של ממשלת אוסטרליה מפת אזור כף כריסטי וכף האלט תצלום כף האלט מכף כריסטי באתר ממשלת ניו זילנד Cape Hallett, Northern Victoria Land, Ross Sea, Management Plan for Antarctic Specially Protected Area No. 106: Measure 1, Antarctic Treaty Secretariat, 2002.
קים

האם התכוונתם ל... אישים קוריאנים (בשמות קוריאניים שם המשפחה מופיע ראשון) קים איל – מתאבק צפון-קוריאני קים איל-סונג – מנהיגה הראשון של קוריאה הצפונית קים ג'ונג-איל – בנו של איל-סונג, מנהיגה השני של קוריאה הצפונית קים ג'ונג צ'ול – בנו השני של ג'ונג איל קים ג'ונג-און – בנו השלישי של ג'ונג איל, מנהיגה השלישי של קוריאה הצפונית קים בום – שחקן, רקדן, זמר ודוגמן דרום קוריאני קים גואדאניו (אנ') – פוליטיקאית ועורכת-דין אמריקאית קים ג'ון – ראפר ושחקן דרום קוריאני קים היון-ג'ונג – שחקן, זמר וראפר דרום קוריאני קים היונה – זמרת דרום-קוריאנית קים יו-נה – מחליקה על הקרח דרום-קוריאנית קים יונג-נאם – פוליטיקאי צפון-קוריאני קים יונג-סאם – נשיא קוריאה הדרומית קים אונג-יונג – מהנדס וילד פלא לשעבר דרום-קוריאני אישים אחרים קים יונג'ין – שחקנית אמריקאית–קוריאנית ג'ים יונג קים – רופא קוריאני-אמריקאי, נשיא הבנק העולמי קים אור אזולאי – שחקנית ואושית רשת ישראלית דניאל דיי קים – שחקן אמריקאי חנה קים – עיתונאית ישראלית ליל קים – זמרת ושחקנית אמריקאית משה קים – כלכלן ישראלי נלי קים – מתעמלת סובייטית סנדרה קים – זמרת בלגית דמויות בדיוניות הארי קים – דמות בדיונית בסדרה מסע בין כוכבים: וויאג'ר פטריק קים – סוכן CIA בדיוני, כוכב סדרת ספרי מתח ישראלית קים קאפוואן – דמות מסדרות משחקי הקרבות פייטל פיורי ו-מלך הלוחמים אחר קים (רומן) – רומן אנגלי מאת רודיארד קיפלינג
ישיבת יחל ישראל

המונח "יחל ישראל" מפנה לכאן. לערך העוסק בסדרת ספרים שכתב הרב ישראל מאיר לאו, ראו ישראל מאיר לאו. ישיבת יחל ישראל היא ישיבה של חסידות סערט ויז'ניץ, הנמצאת ברמת ויז'ניץ בחיפה. הישיבה נקראת על שמו של הרב ישראל הגר בעל "אהבת ישראל" מוויז'ניץ. הישיבה נוסדה בשנת תש"י (1950) בחיפה על ידי הרב ברוך הגר בעל ה"מקור ברוך", שעלה אז לישראל, יחד עם הרב יהודה לייב גפן-אוייסיבאל, תלמיד ישיבת חכמי לובלין ולימים רב העיר כפר אתא, כהמשך לישיבת "בית ישראל" בעיר סערט (סירט) שברומניה, שנחרבה במהלך השואה, ולישיבת חכמי לובלין (יח"ל). על שם שתי הישיבות נקראה הישיבה "יח"ל ישראל". בשנותיה הראשונות נוהלה הישיבה על ידי הרב גפן, במשך תקופה עמד בראשות הישיבה הרב אברהם משה באב"ד, גיסו של רבי ברוך. משנת תשי"ג עמד בראש הישיבה רבי נפתלי חיים אדלר. הרב אליהו שטרנבוך כיהן כר"מ בישיבה אחר נישואיו, עד לשנת תשכ"ג. עם הקמת רמת ויז'ניץ בחיפה הועברה הישיבה לשכונה החדשה. בשנת תשכ"ד נפטר רבי ברוך, והישיבה נקלעה לקשיים. אז מונה הבן רבי משה הגר לראש הישיבה, לצד אחיו רבי אליעזר שמונה לאדמו"ר. רבי משה נפטר בשנת תשנ"ט. ישראל אידלמן, ישיבת יח"ל ישראל - ויז'ניץ בחיפה, שערים, 8 במאי 1953 ישיבת יחל ישראל בירחון בית יעקב, תשרי תשכ"ב. אתר היברובוקס. ישיבת יחל ישראל (חיפה), דף שער בספרייה הלאומית נתן אליהו רוט, "מקור ברוך", בתוך "קדוש ישראל" חלק ב' פרק כ"ג, באתר היברובוקס יעקב כ"ץ, הארי שבחבורה שערים, 1 בפברואר 1957 באתר ארגון יהודי בוקובינה. מנשה מילר, סירט (סערט) שלנו, סיפורה של עיירה יהודית, ישראל תשס"ג, באתר אוצר החכמה (צפייה חופשית – מותנית ברישום) המבשר, ערב פסח תשס"ט. ראו כאן ערך זה הוא קצרמר בנושא ישיבות ובנושא חיפה. אתם מוזמנים לתרום לוויקיפדיה ולהרחיב אותו.
ברשקה

ברשקה (בספרדית: Bershka) היא הרשת הצעירה ביותר של קבוצת האופנה הספרדית "אינדיטקס". הרשת היא בבעלותו של אמאנסיו אורטגה, הבעלים של המותגים: פול אנד בר, זארה ומאסימו דוטי. חברת-אחות של זארה ופול אנד בר. החנות הראשונה של הרשת נפתחה ב-1998. בתוך חמש שנים נפתחו כ-100 חנויות נוספות. כ-10 שנים אחרי הקמתה, מנתה הרשת יותר מ-700 חנויות ב-50 מדינות שונות. בישראל קיימים כ-18 סניפים של ברשקה. הקולקציה של הרשת פונה לקהל צעיר (מגיל 13 עד אמצע שנות ה-20). הקולקציה בחנות מתבססת על טרנדים שונים, אשר מתעדכנים פעמיים בשבוע [דרוש מקור][דרושה הבהרה]. החנויות מכילות מחלקת נשים Bershka, מחלקת נערות Bsk, מחלקת גברים chico [דרושה הבהרה] ומחלקת אביזרים ונעליים[דרושה הבהרה]. יבואנית זארה ישראל היא כיום המפעילה של רשת ברשקה בארץ. מדיה וקבצים בנושא ברשקה בוויקישיתוף אתר האינטרנט הרשמי של ברשקה ברשקה, ברשת החברתית פייסבוק ברשקה, ברשת החברתית אקס (טוויטר) ברשקה, ברשת החברתית אינסטגרם ברשקה, ברשת החברתית LinkedIn ברשקה, סרטונים בערוץ היוטיוב ברשקה, באתר פינטרסט מתנת חג מוקדמת: ברשקה פותחת חנות אונליין בישראל, וזו רשימת הקניות שלנו | Fashion Forward | אופנה, באתר fashionforward, ‏2021-08-24
טרוור איינהורן

טרוור אליאס איינהורן (באנגלית: Trevor Elias Einhorn; נולד ב-3 בנובמבר 1988) הוא שחקן אמריקאי יהודי, הידוע בעיקר תודות לגילום דמותו של פרדריק "פרדי" גיילורד קריין בקומדיית המצבים "פרייז'ר". איינהורן נולד בלוס אנג'לס שבקליפורניה בשנת 1988. הוא למד בבית הספר היסודי אל רודאו, ולאחר מכן בתיכון בוורלי הילס, הממוקם בעיר בוורלי הילס שבמחוז לוס אנג'לס. עם סיום לימודיו התיכוניים, התקבל איינהורן לאקדמיית פרסמן למשחק שבלוס אנג'לס. תפקיד המשחק הראשון של איינהורן היה בסרט הקולנועי של בארי לוינסון משנת 1994 "חשיפה" בתפקיד מאט בנדרס, בנו של טום, אותו גילם מייקל דאגלס. עיקר פרסומו של איינהורן הגיע ב-1996 כשזה נובע מגילום דמותו של פרדריק "פרדי" גיילורד קריין בקומדיית המצבים האמריקאית "פרייזר", וכן ובתור מטופל צעיר וחולה מין בקומדיית המצבים שני בחורים ובחורה (באנגלית: Two Guys and a Girl). כמו כן, איינהורן השתתף גם בסרט BASEketball משנת 1998, וכן בסדרת הטלוויזיה בנים ובנות. איינהורן גם הגיח להופעת אורח בסדרה המשרד, ומד מן, בתור הקופירייטר ג'ון מטיס. בשנת 2016 החל לשחק באחד התפקידים הראשיים בסדרת הפנטזיה "הקוסמים" בדמותו של ג'וש הוברמן. בשנת 2017 שיחק בדרמה הרומנטית הטלוויזיונית "ריקוד מושחת" לצד השחקניות אביגייל ברסלין ושרה היילנד. בשנה זו גם התארח בסדרת הטלוויזיה "הטייקון האחרון" של אמזון. טרוור איינהורן, במסד הנתונים הקולנועיים IMDb (באנגלית) ]
אדם לאדם זאב

אדם לאדם זאב (בלטינית: Homo homini lupus est) הוא פתגם בלטינית שמשמעותו הוא שאדם מתנהג לאדם אחר כזאב מטבעו – חשדן כלפי רעהו ואף שואף לפגוע בו. הביטוי נטבע בידי המחזאי הרומאי פלאוטוס במחזהו "החמורים" ב-195 לפנה"ס. לעיתים הביטוי מתורגם כ"אדם הוא זאב לרעהו", משמע האדם הוא הטורף של מינו עצמו. שימוש שגור בביטוי הוא בנושא הזוועות שלהן מסוגלים בני האדם. הפילוסוף והמחזאי הרומאי סנקה כתב, כטענת נגד לביטוי, ש"לעיתים, אדם לאדם מקודש". הפילוסוף האנגלי תומאס הובס עסק בשני הביטויים האלה. בספרו De Cive‏ כתב הובס: אם נדבר ללא משוא פנים, נוכח כי שתי האמרות נכונות מאוד. אדם לאדם הוא סוג של אלוהים; ואדם לאדם הוא זאב תועה. הראשון נכון אם נשווה את האזרחים ביניהם לבין עצמם; והשני, אם נשווה ערים. אבחנתו של הובס מהדהדת בקו לטענתו של פלאוטוס על פיה האדם הוא אנוכי מטבעו. הפילוסוף הקנדי סרג' בושארד אמר כי "אדם לאדם זאב, עליך להסכים, אינו מחמיא במיוחד לזאב". במשפט זה טוען בושארד כי טבע האדם אכזרי ובוגדני אף יותר משנהוג לייחס לזאב. במקורות היהדות ניתן למצוא אמרה המביעה רעיון דומה לפיו בני אדם הם מטבעם פוגעניים ואכזריים זה כלפי זה. במשנה מסכת אבות (ג,ב) נאמר: "רבי חנינא סגן הכהנים אומר, הוי מתפלל בשלומה של מלכות, שאלמלא מוראה, איש את רעהו חיים בלעו". כלומר, יש להתפלל לכך שהממשל יעבוד כראוי כדי למנוע מבני אדם לפגוע זה בזה כמו חיות טרף. ארסמוס מרוטרדם דן במשפט של פלאוטוס בחיבור הביאורים הלטיניים ויווניים שלו, אדאגיה (1500) וולטר עשה שימוש אירוני במשפט בספרו קנדיד (1759), כדי לטעון נגד הפילוסופיה של האופטימיות "אדם לאדם זאב" היא הנחת הבסיס בספרו של זיגמונד פרויד, תרבות בלא נחת‏ (1929) ציניות מיזנתרופיה אגואיזם אתי שלמה אבינרי, אדם לאדם כבר לא זאב, לויתן וייסוד תורת המדינה המודרנית, באתר הארץ, 18 בנובמבר 2009 "Homo, sacra res homini (...)". סנקה: "Epistulae morales ad Lucilium‏ XCV, 33 הנתין/האזרח, פורסם במקור בלטינית ב-1647 באמסטרדם טענה זאת עומדת במרכז הגותו של הובס. בספרו המפורסם "לווייתן" טוען הובס כי זכותו הטבעית הראשונה של האדם היא לאגואיזם מוסרי וכי במצב הטבע, זכות זו מובילה אותו למלחמת כל בכל. סרג' בושארד, Quinze lieux communs, Les armes, Boréal editions‏, p. 177
גברנרז איילנד

גברנרז איילנד (באנגלית: Governors Island, "אי המושלים") הוא אי בעל שטח של כ-700 דונם בעיר ניו יורק, כ-800 מטר מקצהו הדרומי של האי מנהטן. בין האי לברוקלין שוכנת תעלת באטרמילק. שטח האי הוכפל במהלך המאה ה-20, כאשר האדמה שנכרתה במהלך הקמת מנהרות הרכבת התחתית של ניו יורק נשפכה לים ליד קצהו הדרומי. האי שימש כמקום מושבו של מושל ניו יורק בזמן השלטון הבריטי על האזור, ומכאן שמו. ב-1524 האינדיאנים מאזור מנהטן ולנאפי התייחסו למה שמכונה כיום גברנרז איילנד כפגגאנוק ("אי האגוזים") על שם עצי ההיקורי, האלון והערמונים השופעים שלו. מיקומו של האי הפך מחנה דייגים עבור שבטים מקומיים, שהשתמשו באי באופן עונתי. ב-1624 חברת הודו המערבית ההולנדית הגיעה לראשונה לניו אמסטרדם ובחרה להקים מחנה באי הקטן, בגודל 70 דונם. המתנחלים ההולנדים בנו שם מבצר ומנסרה. ביוני 1637, על פי הדיווחים, ווטר ואן טווילר, מנכ"ל חברת הודו המערבית ההולנדית, רכש את האי עבור "שני ראשי גרזן, מחרוזת חרוזים וקומץ מסמרים." האי הזה ועוד כמה אחרים נרכשו לשימוש פרטי וספקולציות נדל"ן. הממשלה ההולנדית החרימה את האי שנה לאחר מכן. באי שני מונומנטים היסטוריים, פורט ג'יי ומצודת ויליאמס, שהוכרזו ב-19 בינואר 2001. ב-24 במאי 2012 החלו עבודות להקמת פארק ציבורי על שטח מרבית האי. חלקו הראשון של הפארק נפתח ב-31 בינואר 2014. מדיה וקבצים בנושא גברנרז איילנד בוויקישיתוף The History of Governors Island, Governors Island הודעה לעיתונות ערך זה הוא קצרמר בנושא גאוגרפיה של ארצות הברית ובנושא איים. אתם מוזמנים לתרום לוויקיפדיה ולהרחיב אותו.
קטאנה (כלי שיט בלתי מאויש)

קטאנה (Katana) הוא כלי שיט בלתי מאויש (כשב"ם, באנגלית: USV) מתוצרת התעשייה האווירית לישראל (תע"א). קטאנה הוא כלי שיט רב-תכליתי, זהו כלי שיט קרבי, המיועד למשימות ביטחון שוטף בזירה הימית, להגן על אזורי סחר רגישים (ZZE), גבולות ימיים, נמלים ונכסים אסטרטגיים ימיים כמו אסדות קידוח, צינורות נפט ועוד. הכלי מתאים למשימות במים עמוקים וכן במים רדודים יחסית סמוך לחוף. המערכת נחשפה בפברואר 2014. קטאנה מצוידת במערכת ניהוג כפולה: ניתן להשתמש בה כפלטפורמה לא מאוישת אוטונומית או נשלטת באמצעות תחנת שליטה מרוחקת, וגם ככלי שיט קרבי מאויש. היא מצוידת במערכות התרעה, איתור, זיהוי וסיווג מטרות, וכן יירוטן באמצעים שונים. קטאנה מכילה מערכות שונות, ביניהן מערכת למניעת התנגשות, תקשורת, מערכות מכ"ם ומערכות נשק. הכשב"ם הוצג בתערוכת AUVSI2014 באורלנדו שבארצות הברית במאי 2014. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. אורך 11.90 מטר רוחב 2.81 מטר מהירות מקסימלית 60 קשר (יותר מ-110 קילומטר לשעה) מערכת חישה אופטית - IAI Mini POP - Electronic Optic Device הנעה - שני מנועי - 560hp Maritime Diesel מערכת הטעיה ROSY - Rapid Obscuring System כלי שיט של חיל הים הישראלי Katana – a Combat Marine System for Maritime Security, Defense Update, פברואר 2014 (באנגלית) תע"א מציגה: כשב"מ מתקדם, אתר israeldefense, פברואר 2014. דוד בר יוסף, ה"קטאנה" כלי שיט בלתי מאויש מתוצרת התעשייה האווירית, בין גלים", אוקטובר 2014, עמ' 23. עוזי בלומר, נא להכיר: כשב"מ, באתר כלכליסט, 9 בפברואר 2014 מאור מואיגר,קטאנה - הפיתוח הישראלי החדש בים, באבמייל קישור לביתן התעשייה האווירית בתערוכה AUVSI היא תערוכה מובילה בינלאומית למערכות בלתי מאוישות ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
ביארק אינגלס

ביארק אינגלס (באנגלית: Bjarke Ingels; נולד ב-2 באוקטובר 1974) הוא אדריכל דני. בשנת 2006 הקים את משרד האדריכלים BIG (קבוצת ביארק אינגלס - Bjarke Ingels Group) ומאז הוא עומד בראשו. בשנת 2009 היה שותף בהקמתה של סוכנות הייעוץ בתחום העיצוב KiBiSi. אינגלס ידוע בחדשנותו ושאפתנותו העיצובית ורבים מהמבנים שעיצב שוללים מוסכמות מסורתיות של תכנון ומרחב. כמו כן, לעיתים קרובות משלב אינגלס רעיונות של פיתוח בר-קיימא ומושגים סוציולוגיים בעבודותיו, אך מקפיד לנסות להשיג איזון בין חדשנות לדרישות פרקטיות של אדריכלות. אינגלס נולד בקופנהגן בשנת 1974 לאב מהנדס ואם רופאת שיניים. בשנת 1993 החל אינגלס ללמוד אדריכלות באקדמיה הדנית המלכותית לאמנויות יפות (אנ'), הוא רצה להיות מאייר, וקיווה שהדבר יעזור לו לשפר את יכולות הרישום שלו. רק לאחר מספר שנים של לימודים הוא החל להביע עניין ממשי באדריכלות. הוא המשיך את לימודיו באוניברסיטה הפוליטכנית של קטלוניה (אנ') (UPC) בברצלונה ובשנת 1999 חזר לדנמרק כדי להשלים את לימודיו. בשנתו השלישית בברצלונה הקים את משרדו הראשון וזכה בתחרות האדריכלים הראשונה שלו. משנת 1998 ועד 2001 עבד אינגלס עבור האדריכל ההולנדי רם קולהאס ב-OMA (אנ') שברוטרדם. בשנת 2001 חזר לקופנהגן והקים, יחד עם חבירו לעבודה אצל קולהאס ג'וליאן דה סמדט (אנ'), את משרד האדריכלים PLOT. המשרד זכה לתשומת לב עולמית עבור חדשנותו העיצובית ובשנת 2004 זכו אינגלס ודה סמדט בפרס אריה הזהב מהביאנלה לאדריכלות של ונציה (אנ') (חלק מהביאנלה של ונציה). באותה תקופה זכו עבודותיהם של אינגלס ודה סמדט להערכה רבה והם החלו לצבור הכרה עולמית. בין עבודותיהם באותה תקופה ניתן למנות את VM Houses (אנ'), פרויקט מגורים שמורכב משני בניינים בצורות V ו-M, שהיה הפרויקט הגדול הראשון של PLOT. אינגלס אף התגורר בפרויקט עד שנת 2008, אז עבר ל-Mountain Dwellings (אנ'), פרויקט סמוך שגם הוא פרי תכנונו. מבנה נוסף שתכנן אינגלס באותה תקופה הוא ביה"ח הפסיכיאטרי של אלסינור, לו צורה של פתית שלג. בשנת 2006, בעקבות התפרקותו של PLOT, הקים אינגלס את BIG, שמעסיקה היום כ-60 אדריכלים. הפרויקט הראשון עליו החלו לעבוד היה Mountain Dwellings, פרויקט מגורים עצום המשלב 10,000 מ"ר של דיור ו-20,000 מ"ר של חניונים ומקומות חנייה. הפרויקט הושלם ב-2008 ובעקבותיו זכה אינגלס במספר פרסים חשובים. בשנת 2010 הושלם פרויקט המגורים השלישי של אינגלס שנקרא 8 House (אנ'). זהו פרויקט המגורים הגדול ביותר שנעשה אי פעם בדנמרק ובסקנדינביה. הפרויקט משלב דירות ושטחי מסחר. הוא נבחר לתכנון עיר עתידית טלוסה. מדיה וקבצים בנושא ביארק אינגלס בוויקישיתוף ביארק אינגלס, ברשת החברתית אקס (טוויטר) מיכאל יעקובסון, הגן הגלובלי: כל העולם נמצא בפארק החדש בקופנהאגן, באתר Xnet‏, 28 באוקטובר 2012 מנור בראון, צלב קרס עמוק באדמה: בונקר נאצי בדנמרק הפך למוזיאון שמכוסה בחול, באתר Xnet‏, 22 ביולי 2017 מיכאל יעקובסון, מפלס הים יעלה וערי העולם יוצפו? אז נגור בעיר שתצוף על פני המים, באתר Xnet‏, 14 באפריל 2019
שבתאי הקיקיון

שבתאי הקיקיון (שם מדעי: Samia cynthia ricini) הוא תת-מין פרפראי ממשפחת השבתאיים שמוצאו ביבשת הודו. זהו העש המתורבת היחידי מלבד טוואי המשי שמשמש לייצור משי מסחרי. שבתאי הקיקיון הוא עש גדול יחסית, בעל מוטת כנפיים של כ-115 מ"מ. הכנף בעלת גוני חום ומעוטרת בדגמים דמויי ירח ונקודה דמוית עין בחלקה העליון. הנקבה מטילה ביצים לבנות על צמחי קיקיון מצוי, והן בוקעות לאחר כ-10 ימים. הזחלים בצבע לבן ניזונים מהעלים במשך כ-35 יום ומגיעים עד לאורך של כ-7 ס"מ. שלב הגולם אורך כ-3 שבועות. הפרפרים הבוגרים חיים כ-5 עד 8 ימים. בניגוד למין Samia cynthia, תת-המין שבתאי הקיקיון הוא עש מתורבת המשמש לייצור משי אֵרי (Eri silk). משי זה עמיד יותר מהמשי שמייצר טוואי המשי, אך תהליך הפקתו מהפקעות קשה יותר. מדיה וקבצים בנושא שבתאי הקיקיון בוויקישיתוף שבתאי הקיקיון, באתר ITIS (באנגלית) שבתאי הקיקיון, באתר NCBI (באנגלית) שבתאי הקיקיון, באתר Animal Diversity Web (באנגלית) שבתאי הקיקיון, באתר GBIF (באנגלית) זאת בניגוד למין הבר Samia cynthia, שמטיל את ביציו אך ורק על צמחי אילנתה בלוטית.
אדריאן פרננדס

אדריאן גוסטבו פרננדס (בספרדית: Adrián Gustavo Fernández, נולד ב-28 בנובמבר 1980 בסן מרטין, גראן בואנוס איירס שבארגנטינה) הוא כדורגלן עבר ארגנטינאי ששיחק בעמדת החלוץ. בין השנים 1998 עד 2003 שיחק פרננדס בקבוצות מליגת המשנה הארגנטינאית, ובשנת 2004 התקדם משמעותית בקריירה שלו כשעבר אל קבוצת קולו-קולו מליגת העל הצ'יליאנית. את הופעת הבכורה שלו במועדון ערך במשחק החשוב ביותר בליגה הצ'יליאנית, הסופר-קלאסיקו. בנוסף, שיחק פרננדס במועדון הבוליביאני דה סטרונגסט, בערב הסעודית ובליגה השווייצרית בקבוצת סנט גאלן. ביולי 2008 חתם פרננדס בקבוצה הבולגרית צ'רנו מורה. ב-14 בנובמבר 2008 כבש פרננדס צמד בניצחון 0-5 נגד ספרטק ורנה בדרבי העירוני. בינואר 2009 עבר פרננדס לקבוצה בולגרית אחרת, צ'רנומורץ בורגס. בעונת 2008/2009 השתתף ב-11 משחקים וכבש 5 שערים עבור הקבוצה. ב-7 בדצמבר 2010 הוא שוחרר מהקבוצה. ב-15 ביולי 2011 הגיע לישראל והצטרף להפועל רמת גן מהליגה הלאומית, שם כבש 11 שערים ב-28 הופעות ליגה, באפריל 2012 שוחרר פרננדז מהפועל רמת גן לאחר שבית הדין הרחיק אותו משבעה משחקים עקב קטטה שהיה מעורב בה במשחק נגד הפועל בני לוד. ב-30 במאי 2012 חתם פרננדס בקבוצת הפועל רמת השרון מליגת העל. ב-31 במאי 2013 חתם פרננדס בקבוצת הפועל פתח תקווה מהליגה הלאומית. ב-8 בספטמבר 2013 ערך את הופעת הבכורה שלו בליגה במדי הפועל פתח תקווה, במחזור הראשון לעונת 2013/2014 נגד הפועל קטמון ירושלים, וכבש את השער הראשון שלו במועדון. בסך הכל כבש בעונה זו תשעה שערי ליגה, ובסופה העפיל עם הקבוצה לליגת העל. בספטמבר 2014 הצטרף למכבי הרצליה מהליגה הלאומית, בשורותיה שיחק עונה אחת בטרם פרש ממשחק פעיל בגיל 35. אדריאן פרננדס, באתר ההתאחדות לכדורגל בישראל אדריאן פרננדס, באתר Transfermarkt אדריאן פרננדס, באתר Soccerway אדריאן פרננדס, באתר WorldFootball.net אדריאן פרננדס, באתר FootballDatabase.eu אופיר סער‏, עירוני רמת השרון: אדריאן פרננדס חתם לעונה אחת, באתר וואלה, 30 במאי 2012 זאב גולדשמיט, הפועל פ"ת: אדריאן פרננדס חתם לעונה הבאה, באתר ynet, 31 במאי 2013
עמותת שכן טוב

שכן טוב היא עמותה ישראלית העוסקת בקידום אוכלוסיות חלשות בתחומים שונים, תוך עידוד התנדבות מקומית לעזרה לשכניהם מהשכבות החלשות. החברה החלה את פעילותה בראשית שנות ה-2000. העמותה נוסדה במטרה לפעול לצמצום מצבי המצוקה תוך הענקת סיוע לאוכלוסיות חלשות בחברה, באמצעות בניית פרויקטים מקומיים המבוססים על התנדבות וללא כל תמורה כספית. העמותה הוקמה ביוזמתם של מספר צעירים אשר הציבו לעיניהם את שאלת הסיוע ופתרון המצוקה היום-יומית של אוכלוסיות חלשות בחברה. לעמותה סניפים במספר ערים בישראל כאשר בהתאם לצורכי המקום נפתחים פרויקטים ייעודיים. עמותת "שכן טוב" מפעילה מספר מיזמים תוך עידוד צוותי מתנדבים לקיים פעילות התנדבותית מקומית: חלוקת מזון - העמותה מספקת מוצרי מזון ל-1000 משפחות נזקקות ב-13 מוקדים כאשר 8 מהם נמצאים בשכונות בירושלים ומוקדים נוספים בערי פריפריה שונות כמו טבריה, קדימה-צורן, קריית שמונה, מעלה אדומים וכן מוקד אחד בתל אביב. איסוף וחלוקת המזון מתבצעות על ידי מתנדבים של "שכן טוב", אשר במהלך השבוע דואגים לגייס מוצרי מזון ממקורות מקומיים כמו בעלי עסקים מקומיים, סניפים של רשתות ותרומות. בסוף כל שבוע העמותה בעזרת מתנדביה דואגת לחלק את מוצרי המזון למשפחות. בנוסף, העמותה דואגת לאספקת ציוד חימום (שמיכות ותנורים) למשפחות שאין ביכולתן לחמם את ביתם ובני משפחותיהן בימי החורף הקרים. כל זאת בתיאום עם שירותי הרווחה המקומיים. בתי קפה נודדים - העמותה מפעילה בתי קפה נודדים במספר ערים בישראל בהם ירושלים, תל אביב, חיפה ובית שאן. בתי הקפה הנודדים מיועדים לאוכלוסיות ממודרות בחברה ובקהילה כמו זקנים, נשים מוכות ובעלי צרכים מיוחדים אחרים. המתנדבים מגיעים אחת לחודש למוסדות (בתי אבות, בתי חולים פסיכיאטריים, מקלט לנשים מוכות וכדומה) ומקימים בית קפה אשר תואם את אופי המקום והקהילה. מטרתם של המתנדבים הוא לשמש אוזן קשבת עבור הקהילה ובנוסף הם מארגנים פעילות התואמת לאופי המקום כמו שירה בציבור או משחקי חברה. מרכזי למידה - העמותה מפעילה מספר מרכזי למידה בירושלים, באר שבע ותל אביב, במסגרת פרויקט "עתידים", לתלמידי חטיבות הביניים אשר מגיעים ממשפחות קשות יום ומטרתם לשפר את למידתם להשגה "תעודת בגרות איכותית". בפרויקט זה כל מתנדב חונך תלמיד כאשר כל מפגש בניהם מתרחש אחת לשבוע במשך שעתיים כל פעם. בית קפה שכונתי לנוער - עמותת "שכן טוב" פועלת בשיתוף עם היחידה לקידום נוער בירושלים. בית הקפה מיועד לנוער בסיכון בגילאי 12-20. צוות המתנדבים קבוע ופועל פעם בשבוע. מטרתם לנהל עם בני הנוער שיחות אישיות, קבוצתית ולעודד את הנוער להשתתף בפרויקטים שונים כגון: ריקודי בטן לנערות, צילום ועוד. אתר האינטרנט הרשמי של עמותת שכן טוב עמותת שכן טוב, באתר "גיידסטאר ישראל" ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
ארבסק (מוזיקה קלאסית)

ארבסק הוא סגנון של מוזיקה המיועדת בעיקר עבור פסנתר, אשר משתמשת במלודיות מאופיינות על-מנת ליצור אווירה בניחוח ערבי. המלה "ארבסק" נגזרת מהרעיונות המערביים של מוזיקה ערבית, שהיו מפוארים וציוריים. למעשה, ארבסקות ומוזיקה ערבית כלל אינם קשורים. הארבסקות הידועות ביותר הן יצירותיו של קלוד דביסי, "שתי ארבסקות" (במקור: Deux Arabesques), שהולחנו בשנים 1888 ו-1891, בהתאמה. מלחינים נוספים שהלחינו ארבסקות היו: רוברט שומאן; ארבסקה בדו מז'ור, Op. 18 מוריץ מושקובסקי; Op. 15/2, 61, 95/4, 96/5 פיוטר איליץ' צ'ייקובסקי ססיל שמינאד; Op. 61, 62 אנטון ארנסקי; Op. 67 ארבסק (מוזיקה טורקית) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.